Innhald

# Bruka Microsoft Office og LibreOffice

LibreOffice kan opna og lagra dokument i Microsoft Office-filformata, inklusive Microsoft Office Open XML-formata.

## Opna ei Microsoft Office-fil

1. Vel Fil → Opna. Vel ei Microsoft Office-fil i dialogvindauget for opning av filer i LibreOffice.

MS Office-fil … | … vert opna i LibreOffice-modulen
--- | ---
Microsoft Word, *.doc, *.docx | LibreOffice Writer
Microsoft Excel, *.xls, *.xlsx | LibreOffice Calc
Microsoft PowerPoint, *.ppt, *.pps, *.pptx | LibreOffice Impress

## Lagra som ei Microsoft Office-fil

1. Vel Fil → Lagra som.

2. Vel eit Microsoft Office-filformat i feltet Filtype.

## Lagra dokument i Microsoft Office-format som standard

1. Vel LibreOffice → Innstillingar Verktøy → Innstillingar → Last inn/lagra → Generelt.

2. I Standard filformat og ODF-innstillingar vel du først ein dokumenttype og deretter filtypen som skal brukast ved lagring.

Frå nå av vert Filtype automatisk sett til det du valde kvar gong eit dokument vert lagra. Du kan sjølvsagt om ønskjeleg velja ein annan filtype i dialogvindauget.

## Opna Microsoft Office-filer som standard

1. I Windows utforskar, høgreklikk ei fil av typen du vil knyta til eit anna program.

2. Vel Opna i → Vel standardprogram.

3. I lista over program merkjer du programmet som den aktuelle filtypen skal opnast i. Sjå etter at det er kryssa va for «Bruk alltid valde program til å opna denne typen filer».

   Viss desse stega ikkje passar for den versjonen av Microsoft Windows som du brukar, søk gjennom Hjelp for å finna ut korleis filtilordningar kan endrast.

## Konvertera fleire Microsoft Office-filer til OpenDocument-format

Dokumentkonvertering vil kopiera og konvertera alle Microsoft Office-filer i ei mappe til LibreOffice-dokument i OpenDocument-filformat. Du kan velja mappa som inneheld filene som skal lesast og kva mappe dei konverterte filene skal lagrast i.

1. Vel Fil → Vegvisarar → Dokumentkonvertering for å starta vegvisaren.

## Makroar i Microsoft Office og LibreOffice

Microsoft Office og LibreOffice kan ikkje køyra den same makrokoden. Microsoft Office brukar VBA-kode (Visual Basic for Applications) og LibreOffice brukar Basic-kode basert på API-miljøet (Application Program Interface) i LibreOffice. Sjølv om programmeringsspråket er det same, er objekta og metodane ulike.

Dei nyaste versjonane av LibreOffice kan køyra ein del Excel Visual Basic-skript viss du slår på denne eigenskapen i LibreOffice → Innstillingar Verktøy → Innstillingar → Last inn/lagra → VBA-eigenskapar.

Viss du brukar makroar i eit av programma og vil bruka dei same funksjonane i det andre programmet, må du redigera makroane. LibreOffice kan lasta inn makroane som finst i Microsoft Office-filer. Dermed kan du visa og redigera makrokoden i LibreOffice Basic-IDE.

### Du kan velja å behalda eller sletta VBA-makroar

Opna eit Microsoft Office-dokument som inneheld VBA-makrokode. Gjer berre endringar i det normale innhaldet (tekst, celler, bilete), ikkje rediger makroane. Lagra dokumentet som ein Microsoft Office-filtype. Opna fila i Microsoft Office og VBA-makroane vil køyra som før.

Du kan sletta VBA-makroane frå Microsoft Office-fila når ho vert lasta inn eller lagra.

1. Vel LibreOffice → Innstillingar Verktøy → Innstillingar → Last inn/lagra → VBA-eigenskapar for å setja opp handsaminga av VBA-makroen i LibreOffice.

Liknande emne

Om konvertering av Microsoft Office-dokument

Opna dokument

Opna dokument som er lagra i andre format

Lagra dokumenta i andre format

Endra filtilknyting for Microsoft Office-dokumenttypar

Støtt oss!