Innhald

# Funksjonar

Opnar funksjonsvegvisaren som hjelper deg med å laga interaktive formlar.

Merk ei celle eller eit celleområde i det gjeldande arket før du byrjar vegvisaren. Dette for å bestemma kvar formelen skal setjast inn.

For å bruka denne funksjonen …

#### Frå menylinja:

Vel Set inn → Funksjon.

#### Frå brukargrensesnittet med faner:

Vel Funksjon i fana Set inn i menyen Set inn.

#### Frå verktøylinjer:

Funksjonsvegvisar

#### Frå tastaturet:

Kommando Ctrl + F2

Du kan lasta ned heile spesifikasjonen for ODFF (OpenDocument Format Formula) frå OASIS-nettstaden.

Funksjonsvegvisaren har to faner: Funksjonar vert brukt for å oppretta formlar, og Struktur vert brukt for å kontrollera oppbyggjinga av formelen.

## Funksjonsfana

### Søk

Søk på ein del av funksjonsnamnet.

### Kategori

Viser alle dei kategoriane som dei ulike funksjonane er tildelte. Vel ein kategori for å visa dei tilsvarande funksjonane i listefeltet nedanfor. Vel «Alle» for å sjå alle funksjonane i alfabetisk rekkjefølgje uavhengig av kategori. «Sist brukt» viser dei funksjonane du brukte sist.

Du kan søkja i heile Liste over kategoriar og funksjonar

### Funksjon

Denne lista viser funksjonane i den valde kategorien. Dobbeltklikk for å velja ein funksjon. Eit enkeltklikk viser ei kort skildring av funksjonen.

### Matrise

Gjer at den valde funksjonen vert sett inn i det valde celleområdet som ein matriseformel. Matriseformlar opererer på fleire celler. Kvar celle i rekkja inneheld formelen, ikkje som ein kopi men som ein sams formel delt av alle matrisecellene.

Valet Matrix er det same som kommandoen Cmd Ctrl + Skift + Enter som vert brukt for å laga og bekrefta formlar i arket. Formelen vert sett inn som ein matriseformel vist ved at han vert sett mellom to krøllparentesar { }.

Den maksimale storleiken til eit matriseområde er 128 x 128 celler.

### Inntastingsfelt for argument

Når du dobbeltklikkar ein funksjon, vert skrivefelta for argument viste til høgre i dialogvindauget. Du kan velja ein cellereferanse som eit argument ved å trykkja direkte i cella eller merkja eit område i arket medan du held nede museknappen. Du kan også skriva numeriske og andre verdiar eller referansar direkte inn i dei tilsvarande felta i dialogvindauget. Når du brukar datooppføringar, må du passa på at du brukar det rette formatet. Trykk OK for å setja resultatet inn i reknearket.

### Krymp / Utvid

Trykk på Forminsk-knappen for å gjera dialogvindauget like lite som skrivefeltet. På den måten er det lettare å merkja av området i arket. Knappen vert etter dette automatisk endra til ein Maksimer-knapp. Denne kan brukast til å gjenoppretta storleiken til dialogvindauget.

Dialogvindauget vert automatisk minimert når du klikkar med musa i eit rekneark. Så snart du slepp museknappen, vert dialogvindauget gjenoppretta. Det referanseområdet du valde med musa er då vist med blå ramme i dokumentet.

Krymp

Utvid

### Funksjonsresultat

Resultatet vert rekna ut med ein gong når du skriv inn argument i funksjonen. Denne førehandsvisinga informerer deg om utrekninga kan utførast med dei gjevne argumenta. Viss argumenta resulterer i ein feil, vert den tilsvarande feilkoden vist.

Dei obligatoriske argumenta vert viste med halvfeit skrift.

### f(x) (avhengig av den valde funksjonen)

Gjev deg tilgang til eit underordna nivå av funksjonsvegvisaren slik at du kan fletta inn ein annan funksjon i funksjonen i staden for ein verdi eller ein referanse.

### Argument/parameter/cellereferanse (avhengig av den valde funksjonen)

Talet på synlege tekstfelt avhenger av funksjonen. Skriv inn argument anten direkte i argumentfelta eller ved å klikka på ei celle i tabellen.

### Resultat

Viser resultatet av utrekninga eller ei feilmelding.

### Formel

Viser den oppretta formelen. Du kan skriva inn direkte eller laga formelen ved hjelp av vegvisaren.

### Tilbake

Flyttar fokus bakover gjennom formelkomponentane og merkjer dei.

For å velja ein enkelt funksjon frå ein kompleks formel som er set saman av fleire funksjonar, dobbeltklikk på funksjonen i formelvindauget.

### Neste

Flyttar framover gjennom formelkomponentane i formelvindauget. Denne knappen kan òg brukast til å tildela funksjonar til formelen. Om du vel ein funksjon og trykkjer på Neste-knappen, dukkar funksjonen opp i formelvindauget.

Dobbeltklikk på ein funksjon i utvalsvindauget for å overføra den til formelvindauget.

### OK

Avsluttar funksjonsvegvisaren og overfører formelen til dei merkte cellene.

### Avbryt

Lukker dialogvindauget utan å overføra formelen.

## Strukturfane

På denne sida kan du sjå strukturen til funksjonen.

Viss du opnar Funksjonsvegvisaren når cellemarkøren er plassert i ei celle som inneheld ein funksjon frå før, vert oppbygninga av den gjeldande formelen vist i fana Struktur.

### Innhald

Viser funksjonen hierarkisk. Du kan visa eller gøyma argument ved å klikka på pluss- eller minusteiknet framføre.

Blå prikkar viser korrekt innskrivne argument. Raude prikkar viser ukorrekte datatypar. Viss for eksempel eit av argumenta til SUMMER-funksjonen er skrive inn som tekst, vert dette vist i raudt fordi SUMMER berre tillet inntasting av tal.

Støtt oss!