Innhald

# Tilpass

Set formateringsinnstillingane for sorterte og usorterte lister. Du kan også bruka individuell formatering for ulike nivå i listehierarkiet.

For å bruka denne funksjonen …

Vel Format → Punkt og nummerering. Opna fana Tilpass.

Opna Stilar → Presentasjonsstilar ‒ sprettoppmenyen for ein disposisjonsstil ‒ vel Ny/Rediger stil.

Opna >Stilar → Listestilar – sprettoppmenyen for eit element – vel Ny/Rediger stil.

Vel nivået eller nivåa du vil endra og vel så formateringa du vil bruka.

## Nivå

Vel kva nivå du vil setja opp formatering for. Det valde nivået vert utheva i førehandsvisinga.

## Nummerering

### Nummer

Vel eit nummereringsskjema du vil bruka på dei valde nivåa.

Utval | Skildring
--- | ---
1, 2, 3, … | Arabiske tal
A, B, C, … | Alfabetisk nummerering med store bokstavar A–Z Etter element 26, held nummeringa fram som AA, AB, AC, …
a, b, c, … | Alfabetisk nummerering med små bokstavar a–z Etter element 26, held nummeringa fram som aa, ab, ac, …
I, II, III, … | Romartal (store bokstavar)
i, ii, iii, … | Romartal (små bokstavar)
1., 2., 3., … | Ordinaltal
Ein, To, Tre, … | Kardinaltal
A, …, AA, …, AAA, … | Alfabetisk nummerering med store bokstavar A–Z Etter element 26, held nummeringa fram som AA, AB, AC, …
a,…, aa,…, aaa,… | Alfabetisk nummerering med små bokstavar a–z Etter element 26, held nummeringa fram som aa, ab, ac, …
Punktteikn | Legg til eit punktteikn i byrjinga av ei linje. Vel dette alternativet, bruk nedtrekksmenyen Teiknstil for å velja stil for punktteikna og trykk deretter Vel-knappen for å opna dialogvindauget for spesialteikn for å velja punktteiknet. Punktteikna vert skalerte til å passa linjehøgda. Det er også mogleg å definera ein eigen teiknstil for punktteikna og gje dei ein annan skriftstorleik.
Grafikk | Viser eit bilete som punktteikn. Marker denne innstillinga og klikk på Vel for å kunna bla deg fram til den ønskte biletfila. Biletet vert bygd inn i dokumentet.
Lenkja bilete | Visar eit bilete som punktteikn. Vel denne innstillinga og klikk på Vel for å finna fram til biletet som skal brukast. Biletet vert sett inn som ei lenkje til biletfila.
Ingen | Ikkje bruk nummereringsskjema.

Tilgjenget til dei følgjande felta er avhengig av kva nummereringsskjema som er vald i feltet Nummerering.

### Start på

Skriv inn eit nytt tal som gjeldande nivå skal starta nummereringa på.

### Teiknstil

Vel teiknstilen du vil bruka i ei sortert liste. Du kan redigera eller oppretta ein teiknstil ved å opna vindauget for stilar og trykkja på ikonet for teiknstilar, høgreklikka på ein stil og deretter velja Ny.

### Vis undernivå

Skriv inn talet på føregåande nivå som skal takast med i disposisjonsformatet. Viss du for eksempel skriv inn «2» og det føregåande nivået brukar nummereringsstilen «A, B, C …», vert stilen for det gjeldande nivået «A.1».

### Før

Skriv inn eit teikn eller ein tekst som skal stå framom nummera i lista.

### Etter

Skriv inn eit teikn eller ein tekst som skal visast etter nummeret i lista. Viss du vil laga ei sortert liste som brukar stilen «1.)», skriv du inn «.)» i denne boksen.

### Farge Farge

Vel ein farge for det gjeldande nummereringsskjemaet.

### Relativ storleik Relativ storleik

Skriv inn kor mykje du vil endra storleiken på punktteiknet i høve til skrifthøgda brukt i det gjeldande avsnittet.

## Alternativ for bilete:

### Grafikk

Vel eit bilete eller fin stien til biletet du vil bruka som punktteikn.

### Breidd

Skriv inn kor breitt biletet skal vera.

### Høgd

Skriv inn kor høgt biletet skal vera.

### Same storleiksforholdet

Held på storleiksforholda til biletet.

### Justering

Vel korleis biletet skal plasserast.

## Alle nivå

Set innstillingane for nummerering på alle nivåa..

### Fortløpande nummerering

Aukar nummereringa med ein for kvart steg du går ned i nivåa i listehierarkiet.

Støtt oss!