Innhald

# Statuslinja

Statuslinja inneheld informasjon om det gjeldande dokumentet og inneheld ulike knappar med spesialfunksjonar. Du kan klikka på dei fleste elementa i statuslinja for å opna eit relatert dialogvindauge.

## Dokumentendring

Viss endringane i dokumentet enno ikkje er lagra, vert dette vist med eit raudt ikon i dette feltet på Statuslinja. Dette gjeld også for nye dokument som ikkje er lagra.

## Sidenummer

Sidetalet vert vist i dette feltet på statuslinja. Eit klikk opnar «Gå til side» du kan bruka for å hoppa rundt i dokumentet. Høgreklikk for å visa alle bokmerka i dokumentet. Ved å trykkja på eit bokmerke vert skrivemerket plassert der bokmerket står.

## Ordteljing

Tel ord og teikn, med eller utan mellomrom, i den gjeldande markeringa og i heile dokumentet. Teljinga er til ei kvar tid oppdatert og vil endra seg når du skriv inn eller endrar utvalet.

## Kombinert vising

Viser den gjeldande informasjonen om dokumentet der markøren er.

## Tilgjengekontroll

Sjå gjennom vanlege tilgjengeproblem i dokumentet og støtte for PDF/UA-spesifikasjonar i PDF-eksportdialogen og tilgjengepanelet i sidefeltet.

## Denne sidestilen

Viser den gjeldande sidestilen. Dobbeltklikk for å redigera stilen, høgreklikk for å velja ein annan stil.

## Språk

Viser kva språk den merkte teksten brukar. Trykk for å opna ein meny der du kan velja eit anna språk for den merkte teksten og for det gjeldande avsnittet.

- Vel Ingen for å halda teksten utanom stavekontroll og orddeling.

- Vel Tilbakestill til standardspråket for å bruka standardspråket igjen på markeringa eller avsnittet.

- Vel Meir for å opna dialogvindauget for formatering av teikn med fleire innstillingar.

## Innsetjingsmodus

Viser den gjeldande innsetjingsmodusen. Du kan veksla mellom INN (sett inn) og OVER (skriv over). Dette feltet er berre tilgjengeleg når markøren er i skrivefeltet på formellinja eller i ei celle.

## Merkingsmodus

Byter mellom ulike utvalsmodus.

## Digital signatur

Trykk for å byrja prosessen med digital signering. Du må ha eit digitalt sertifikat for å fullføra prosessen. Sjå også Digitale signaturar.

## Disposisjon

Viser dei ulike stilane du kan bruka på ei hierarkisk liste. Med LibreOffice kan du ha opp til ni ulike nivå i eit listehierarki.

## Vis oppsettet

Dei tre kontrollane på statuslinja i Writer lèt deg endra skaleringa og visinga av tekstdokumenta dine.

Vis oppsett-ikona frå venstre til høgre: Enkeltsidemodus viser éi og éi side. Visingsmodus viser sidene side ved side. Bokmodus viser to sider om gongen, som i ei open bok.

Dra glidebrytaren for skalering til venstre for å sjå fleire sider, eller drag til høgre for å skalera til ei side og eit mindre område på denne sida.

## Skalering

Viser den gjeldande skaleringsfaktoren for sidevisinga.

Trykk på dette feltet for å opna dialogvindauget Skalering og vising, der du kan endra den gjeldande skaleringsfaktoren.

Høgreklikk for å opna sprettoppmenyen til dette feltet for å sjå kva forstørringsfaktorar du kan velja mellom.

Støtt oss!