Innhald

# Formel

Opnar ein undermeny som du kan bruka til å setja inn ein formel i ei tabellcelle. Plasser skrivemerket i ei tabellcelle eller på den staden i dokumentet der du vil at resultatet skal visast. Trykk på knappen Formel og vel den formelen du ønskjer frå undermenyen.

Formelen dukkar opp på inndatalinja. For å oppgje eit celleområde i ein tabell, merkar du dei ønskte cellene med musa. Dei tilsvarande cellereferansane vil då dukka opp på inndatalinja. Legg til andre parametrar dersom du ønskjer det, og trykk Bruk for å stadfesta det du har skrive. Du kan også skriva inn formelen direkte dersom du kjenner syntaksen. Dette vil vera nødvendig i for eksempel dialogvindauga Set inn felt og Rediger felt.

For å bruka denne funksjonen …

#### Frå menylinja:

Gå til Tabell → Rediger formel.

#### Frå brukargrensesnittet med faner:

Vel Rediger formel i fana Tabell

#### Frå sidepanelet:

Opna panelet Tabell i panelområdet Eigenskapar og vel Rediger formel.

#### Frå verktøylinjer:

Formel

#### Frå tastaturet:

Trykk F2.

## Samandrag av formelinnstillingar

### Grunnleggjande reknefunksjonar

Operasjon | Namn | Eksempel
--- | --- | ---
Addisjon | + | Reknar ut summen. Eksempel: <A1> + 8
Subtraksjon | - | Reknar ut skilnaden. Eksempel: 10 - <B5>
Multiplikasjon | MUL eller * | Reknar ut produktet. Eksempel: 7 MUL 9 viser 63
Divisjon | DIV eller / | Reknar ut kvotienten. Eksempel: 100 DIV 15 viser 6,67

### Grunnleggjande funksjonar i undermenyen

Funksjon | Namn | Eksempel
--- | --- | ---
Sum | SUM | Reknar ut summen av dei merkte cellene. Eksempel: SUM <A2:C2> viser summen av verdiane i cellene A2 til C2
Avrund | ROUND | Avrundar tal til dei valde desimalplassane. Eksempel: 15, 678 ROUND 2 viser 15,68
Kvadratrot | SQRT | Reknar ut ein kvadratrota. Eksempel: SQRT 25 viser 5
Potens | POW | Reknar ut potensen av eit tal. Eksempel: 2 POW 8 viser 256

### Operatorar

Du kan setja inn ulike operatorar i formelen. Vel mellom desse funksjonane:

Operator | Namn | Eksempel
--- | --- | ---
Listeskilje | | | Skil elementa i ei liste. Eksempel på bruk av liste: MIN 10|20|50|<C6>|<A2:B6>|20
Lik | EQ eller == | Kontrollerer om dei valde verdiane er like. Er dei ulike vert resultatet null, elles 1 (sann). Eksempel: <A1> EQ 2 viser 1 viss innhaldet i A1 er lik 2.
Ikkje lik | NEQ eller != | Kontrollerer om dei valde verdiane er ulike. Eksempel: <A1> NEQ 2 viser 0 (feil) viss innhaldet i A1 er lik 2.
Mindre enn eller lik | LEQ | Kontrollerer om verdiane er like ein oppgjeven verdi. Eksempel: <A1> LEQ 2 viser 1 (sann) viss innhaldet i A1 er mindre enn eller likt 2.
Større enn eller lik | GEQ | Kontrollerer om verdiane er større enn eller like ein oppgjeven verdi. Eksempel: <A1> GEQ 2 viser 1 (sann) viss innhaldet i A1 er større enn eller likt 2.
Mindre enn | L | Kontrollerer om verdiane er mindre enn ein oppgjeven verdi. Eksempel: <A1> L 2 viser 1 (sann) viss innhaldet i A1 er mindre enn 2.
Større enn | G | Kontrollerer om verdiane er større enn ein oppgjeven verdi. Eksempel: <A1> G 2 viser 1 (sann) viss innhaldet i A1 er større enn 2.
Boolsk ELLER | OR | Kontrollerer om verdiane passar logisk ELLER. Eksempel: 0 OR 0 viser 0 (usann), kva som helst anna gjev 1 (sann)
Boolsk eksklusiv ELLER | XOR | Kontrollerer om verdiane samsvarar med logisk eksklusiv ELLER. Eksempel: 1 XOR 0 viser 1 (sann)
Boolsk OG | AND | Kontrollerer om verdiane samsvarar med logisk OG. Eksempel: 1 AND 2 viser 1 (sann)
Boolsk IKKJE | NOT | Kontrollerer om verdiane samsvarar med logisk IKKJE. Eksempel: NOT 1 (sann) viser 0 (usann)

### Statistiske funksjonar

Du kan velja mellom desse statistiske funksjonane:

Funksjon | Namn | Eksempel
--- | --- | ---
Gjennomsnitt | MEAN | Reknar ut det aritmetiske gjennomsnittet av verdiane i eit område eller ei liste. Eksempel: MEAN 10|30|20 viser 20
Minsteverdi | MIN | Reknar ut den minste verdien i eit område eller ei liste. Eksempel: MIN 10|30|20 viser 10
Størsteverdi | MAX | Reknar ut den største verdien i eit område eller ei liste. Eksempel: MAKS 10|30|20 viser 30
Produkt | PRODUCT | Reknar ut produktet av dei merkte cellene. Eksempel: PRODUKT <A2:C2> viser produktet av verdiane i cellene A2 til C2
Tal på | COUNT | Tel kor mange celler som ikkje er tomme. Eksempel: TAL.PÅ <A2:C2> viser kor mange celler som ikkje er tomme i området A2 til C2.

### Funksjonar

Du kan velja mellom desse funksjonane:

Funksjon | Namn | Eksempel
--- | --- | ---
Sinus | SIN | Reknar ut sinus i radianar. Eksempel: SIN (PI/2) viser 1
Cosinus | COS | Reknar ut cosinus i radianar. Eksempel: COS 1 viser 0,54
Tangens | TAN | Rekna ut tangenten i radianar. Eksempel: TAN<A1>
Invers sinus | ASIN | Reknar ut invers sinus i radianar. Eksempel: ASIN 1
Invers cosinus | ACOS | Reknar ut invers cosinus i radianar. Eksempel: ACOS 1
Invers tangens | ATAN | Reknar ut invers tangens i radianar. Eksempel: ATAN 1
Absoluttverdi | ABS | Returnerer den absolutte verdien av talet. Eksempel: ABS -34 returnerer 34
Forteikn | SIGN | Returnerer det algebraiske forteiknet for talet. Eksempel: SIGN -23 returnerer -1
Heiltalsdel | INT | Returnerer heiltalsdelen av eit tal. Eksempel: HEILTAL 2,6 returnerer 2
Rest ved heiltalsdivisjon | MOD | Returnerer resten når eit heiltal vert dividert med eit anna heiltal. Eksempel: REST(18/4) returnerer 2

### Variablar for dokumenteigenskapar

Dei følgjande eigenskapane finn du også under Fil → Eigenskapar → Statistikk.

Namn | Skildring
--- | ---
CHAR | Talet på teikn i dokumentet
WORD | Talet på ord i dokumentet
PARA | Talet på avsnitt i dokumentet
GRAPH | Talet på bilete i dokumentet
TABLES | Talet på tabellar i dokumentet
OLE | Talet på OLE-objekt i dokumentet
PAGE | Talet på sider i dokumentet

### Fleire oppgjevne verdiar

Skildring | Namn | Verdi
--- | --- | ---
PI | PI | 3.1415...
Eulers konstant | E | 2.71828...
Sann | TRUE | Ikkje lik 0
Usann | FALSE | 0

Støtt oss!