Innhald

# Redigera stikkordfil

Lag eller rediger ei liste med ord som skal vera med i ei alfabetisk innhaldsliste. Ei stikkordsfil listar ord som det skal refererast til saman med sidenummeret der orda finst, i ei alfabetisk innhaldsliste.

Du kan bruka knappen «Søk etter alle» i dialogvindauget Søk og byt ut for å merkja alle førekomstane av eit ord i dokumentet, og deretter opna dialogvindauget Set inn stikkord for å leggja dette ordet og sidetalet der ordet finst til i det alfabetiske registeret. Dersom du har tenkt å bruka det same settet av alfabetiske registrer i fleire dokument, kan du spara tid i og med at stikkordsfila let deg skriva inn kvart ord berre ei gong, for så å bruka den same lista fleire gongar.

Standardfilteret for å laga eller opna samsvarsfilter er *.sdi. Filformatet for samsvarsfiltera er rein tekst.

## Slik får du fram dialogvindauget «Rediger stikkordfil»:

1. Vel Set inn → Innhaldsliste og register → Innhaldsliste, register eller bibliografi → Type.

2. Vel «Alfabetisk register» i feltet Type.

3. I området Val merkjer du av for Stikkordfil.

4. Trykk Fil og vel Ny eller Rediger.

Ei stikkordfil inneheld desse felta:

Uttrykk | Meining
--- | ---
Søkjeord | «Søkjeord» viser til oppføringa du vil merka i dokumentet.
Alternativ post | «Alternativ oppføring» viser til oppføringa du vil visa i det alfabetiske registeret.
Første og andre nøkkel | «Hovudoppføring» og «Underoppføring» er dei overordna oppføringane i registeret. «Søkjeord» eller «Alternativ oppføring» vert vist som ei underoppføring til hovud- og underoppføringa.
Merknad | Legg ei merknadslinje over innføringa. Merknadslinjene byrjar med #.
Skil store og små bokstavar | «Skil store og små bokstavar» betyr at det vert skild mellom store og små bokstavar.
Berre ord | «Berre ord» søkjer etter uttrykket som eit enkeltord.

Du kan slå på vala «Skil store og små bokstavar» og «Berre ord» ved å trykkja i den tilsvarande cella og setja eit merke i boksen som vert vist.

## Slik kan du laga ei stikkordfil utan å bruka dialogvindauget «Rediger stikkordfil»:

Bruk desse retningslinjene for formatering når du lagar ei stikkordfil:

- Kvar oppføring i stikkordfila skal stå på ei eiga linje.

- Merknadslinjer byrjar med #.

- Bruk dette formatet for oppføringane:

Søkjeord;Alternativ oppføring;1. nøkkel;2. nøkkel;Skil store og små bokstavar;Berre ord

I oppføringane «Skil store og små bokstavar» og «Berre ord» vert ein tom streng eller null (0) tolka som «Nei» eller USANN. Alt anna innhald vert tolka som «Ja» eller SANN.

### Eksempel

Viss du vil ta med ordet «Oslo» under oppføringa «Byar» i det alfabetiske registeret, skriv du inn denne linja i stikkordfila:

Oslo;Oslo;Byar;;0;0

Dette gjev også treff på ordet «Oslo» viss ordet er skrive med små bokstavar.

Viss du vil ta med bydelen «St. Hanshaugen» i Oslo under oppføringa «Byar», skriv du inn denne linja:

St. Hanshaugen;Oslo;Byar;

Støtt oss!