Innhald

# Fontwork til grafisk tekstkunst

Du kan bruka Fontwork for å laga grafisk tekstobjekt.

## Slik lagar du eit Fontwork-objekt

1. Viss du ikkje ser verktøylinjene Teikning eller Fontwork, vel du Vis → Verktøylinjer for å slå på verktøylinja.

2. Trykk på ikonet Fontwork-galleriet på verktøylinja Teikning eller verktøylinja Fontwork.

   Fontwork-galleri

3. Merk ein Fontworkstil i dialogvindauget Fontworkgalleri og trykk OK.

   Fontwork-objektet vert sett inn i dokumentet. Fontwork-objekt er tilpassa former. Ved å bruka verktøylinja for 3D-innstillingar, kan du byta visinga mellom 2D og 3D.

4. Dobbeltklikk på objektet for å gå til tekstredigeringstilstand.

5. Byt ut Fontwork-teksten med din eigen tekst.

6. Trykk Escape for å gå ut av tekstredigeringstilstand.

## Slik redigerer du eit Fontwork-objekt

1. Trykk på Fontwork-objektet. Viss objektet er sett inn i bakgrunnen, hald nede Kommando Ctrl medan du trykker.

   Verktøylinja Fontwork vert vist. Viss du ikkje ser Fontwork-verktøylinja, vel Vis → Verktøylinjer → Fontwork.

2. Trykk på ein knapp i verktøylinja Fontwork.

   Desse knappane er tilgjengelege:

- Fontwork-galleri – legg til eit nytt Fontwork-objekt,

- Fontwork Form – redigerer forma,

- Fontwork, lik bokstavhøgd – endrar høgda på teikna

- Fontwork, justering – justerer teksten,

- Fontwork, teiknavstand – endrar avstanden mellom teikn og kerning

## Slik redigerer du fleire eigenskapar i Fontwork

1. Trykk på Fontwork-objektet. Viss objektet er sett inn i bakgrunnen, hald nede Kommando Ctrl medan du trykker.

2. Vel dei eigenskapane du vil bruka frå verktøylinja Eigenskapar for teikneobjekt. Du kan endra linjebreidda, linjefargen, områdestil, fyll m.m.

Liknande emne

Verktøylinja Fontwork

Tekst langs banen

Støtt oss!