Innhald

# Eigenskapar for kontrollelement

Opnar eit dialogvindauge der du kan redigera eigenskapane for eit merkt kontrollelement.

For å bruka denne funksjonen …

#### Frå menylinja:

Vel Skjema → Eigenskapar for kontrollelementa.

#### Frå sprettoppmenyen:

Vel Eigenskapar for kontrollelement.

#### Frå brukargrensesnittet med faner:

Vel Skjema → Eigenskapar for kontrollelement.

Vel Verktøy → Eigenskapar for kontrollelement.

#### Frå verktøylinjer:

Eigenskapar for kontrollelement

Du kan berre opna eigenskapane når du er i utformingsmodus og har vald eit kontrollelement.

Det går an å skriva inn fleire linjer tekst i nokre av kombinasjonsboksane i eigenskapane. Dette gjeld alle felt der SQL-uttrykk kan skrivast, i tillegg til tekstboksar og etikettar. Du kan opna desse felta og skriva inn tekst i lista. Desse snartastane kan brukast:

Tastar | Effekt
--- | ---
Option Alt + Pil ned: | Opnar kombinasjonsboksen.
Option Alt + Pil opp: | Lukkar kombinasjonsboksen.
Shift + Enter | Set inn ei ny linje.
Pil opp | Set skrivemerket på linja ovanfor.
Pil ned | Set skrivemerket på linja nedanfor.
Enter | Gjer deg ferdig med å skriva i feltet og plasserer skrivemerket i neste felt.

Du kan opna og lukka lista ved å klikka med musa på pila til høgre for feltet, akkurat som for listeboksar og kombinasjonsboksar. Her er det slik at du berre kan skriva i den opne lista eller i tekstfeltet på toppen. Dei eigenskapane som forventar lister er eit unntak, for eksempel eigenskapen «Listeoppføringar» som kan setjast for kontrollfelta Listeboks og Kombinasjonsboks. I desse kan du berre redigera oppføringane når feltet er ope.

## Generelt-fana

På fana Generelt finn du generelle eigenskapar for eit kontrollelement i skjemaet. Kvar type kontrollelement har sine eigenskapar. Ikkje alle eigenskapane i lista nedanfor er tilgjengelege for alle kontrollelementa.

## Datafana

På fana Data kan du tilordna ei datakjelde til det valde kontrollelementet.

## Hendingar-fana

På fana Hendingar kan du knyta makroar til hendingar som skjer med kontrollelementa i eit skjema.

## Data (for XML-skjemadokument)

Fana Data i dialogvindauget Eigenskapar for eit XML-skjemadokument inneheld ein del innstillingar for XML-skjemadokument.

Støtt oss!