Innhald

# Biletfilter

Denne knappen på biletverktøylinjaopnar filterlinja, som let deg bruka ulike filter på det valde biletet.

Filter

## Snu

Inverterer fargeverdiane i eit fargebilete, eller lysstyrkeverdiane i eit bilete i gråtoner, slik at du får eit negativ. Bruk filteret ein gong til for å gjera om effekten.

Snu

## Gjer jamnare

Gjer biletet mjukare eller slørar det ved å bruka eit lågpassfilter.

Gjer jamnare

## Gjer skarpare

Gjer biletet skarpare ved hjelp av eit høgpassfilter.

Gjer skarpare

## Fjern støy

Fjernar støy i biletet ved hjelp av eit medianfilter.

Fjern støy

## Solarisering

Opnar eit dialogvindauge der du kan styra solariseringseffekten. Solarisering er ein effekt som får biletet til å sjå ut som det har kome lys på filmen under framkallinga. Fargane vert delvis omsnudde.

Solarisering

### Parametrar

Vel grad og type solarisering.

### Terskelverdi

Vel kor lyst biletet skal visast (i prosent). Alle biletpunkta som er lysare enn det du vel, vert solariserte.

### Snu

Kryss av her viss biletpunkta som skal solariserast også skal inverterast.

## Aldring

Alle pikslane vert sette til gråtoneverdiane sine, deretter vert den grøne og den blå fargekanalen redusert med verdien du vel. Den raude fargekanalen vert ikkje endra.

Aldring

### Aldringsgrad

Viser graden av aldring i prosent. Ved 0 % vert alle pikslane viste med den gråtoneverdien dei har. Ved 100 % er berre den raude fargekanalen synleg.

## Plakateffekt

Opnar eit dialogvindauge der du kan velja kor mange plakatfargar som skal brukast. Med denne effekten vert talet på fargar redusert, og fotografiet ser ut som eit målarstykke.

Plakateffekt

### Plakatfargar

Set kor mange fargar du vil redusera biletet til.

## Popkunst

Konverterer eit bilete til pop-art-format.

Popkunst

## Kolteikning

Viser biletet som ei kolstiftteikning. Konturane i biletet vert teikna med svart og dei opphavlege fargane vert fjerna.

Kolteikning

## Relieff

Viser eit dialogvindauge der du kan laga relieff. Du kan velja kvar den tenkte lyskjelda som avgjer skuggen skal vera og korleis biletet skal sjå ut i relieff.

Relieff

### Lyskjelde

Vel kvar lyskjelda skal plasserast. Kjelda er vist som ein prikk.

## Mosaikk

Slår saman små grupper av biletpunkt til rektangulære område i same farge. Dess større rektangla er, dess færre detaljar får biletet.

Mosaikk

### Elementoppløysning

Vel talet på biletpunkt som skal slåast saman i rektangel.

### Breidd

Vel breidda på dei enkelte flisene.

### Høgd

Vel høgda på dei enkelte flisene.

### Framhev kantane

Gjer kantane til objektet skarpare.

Liknande emne

Setja inn, redigera og lagra punktgrafikkbilete

Støtt oss!